“พาณิชย์” เผยส่งออก มิ.ย.โตกระฉูด 44% นิวไฮรอบ 11 ปี สินค้าเกษตรหนุน
“พาณิชย์” เผยส่งออก มิ.ย.โตกระฉูด 44% นิวไฮรอบ 11 ปี สินค้าเกษตรขยายตัวสูง หนุน 6 เดือนแรกปีนี้ โต 16%
“พาณิชย์” เผยส่งออก มิ.ย.โตกระฉูด 44% นิวไฮรอบ 11 ปี สินค้าเกษตรขยายตัวสูง หนุน 6 เดือนแรกปีนี้ โต 16%
23 ก.ค. 2564

นายจุรินทร์ ลักษณวิศิษฎ์ รองนายกรัฐมนตรี และ รมว.พาณิชย์ แถลงภาวะการค้าระหว่างประเทศของไทย เดือน มิ.ย.64 โดยการส่งออกมีมูลค่า 23,699.43 ล้านดอลลาร์ ขยายตัว 43.82% เมื่อเทียบกับช่วงเดียวกันของปีก่อน โดยเป็นการการขยายตัวสูงสุดในรอบ 11 ปี จากสินค้าเกษตรที่มีอัตราการขยายตัวสูง
อย่างไรก็ตาม เมื่อหักสินค้าเกี่ยวเนื่องน้ำมัน ทองคำ และอาวุธแล้ว การส่งออกขยายตัว 41.56% เมื่อเทียบกับเดือนเดียวกันของปีก่อน สะท้อนการเติบโตที่ฟื้นตัวจากภาคเศรษฐกิจจริง
ด้านการนำเข้ามีมูลค่า 22,754.37 ล้านดอลลาร์ ขยายตัว 53.75% ส่งผลให้เกินดุลการค้า 945.06 ล้านดอลลาร์
สำหรับภาพรวมในช่วง 6 เดือนแรกของปีนี้ (ม.ค.-มิ.ย.64) การส่งออกมีมูลค่า 132,334.65 ล้านดอลลาร์ ขยายตัว 15.53% การนำเข้า มีมูลค่า 129,895.50 ล้านดอลลาร์ ขยายตัว 26.15% ส่งผลให้ช่วง 6 เดือนแรกปีนี้ไทยเกินดุลการค้า 2,439.15 ล้านดอลลาร์